Biodanza

Moje telo je kozmično vozilo - delavnica biodanze
2023-10-21 10:00 - 17:00 (Europe/Helsinki) | Studio Matlux – lokacija Topole, Topole 51g, 1234 Mengeš
Namen sobotne delavnice = doživetje božanskega, kozmičnega telesa, kjer pogled in stik presežeta omejitve vsakodnevnega.
Biodanza ti omogoča doživetja, ki nudijo samo-raziskovanje preko osebnih in skupinskih izkušenj, preko gibanja, glasbe, neverbalne komunikacije.
Preko različnih doživljanj nam nudi PRESEGANJE OMEJUJOČIH VZORCEV.
Omogoča nam povezovanje, ki temelji na sprejemanju, preseganju omejujočih vzorcev, prepričanj, omogoča nam čustveno prenovo v odnosu do sebe in soljudi. Za prenovo našega življenja je potrebna izkustvena metoda temelječa na vzajemnosti in prepoznavanju (učenju) ter najpomembneje na prenovljenem osebnem delovanju vsakega posameznika. Ponovno se zavedamo, kako me moje izkušnje v življenji oblikujejo in mi nudijo spodbudo okolje za ali uresničevanje sprememb ali spremembe omejujejo/zavirajo. Spodbudno okolje obogateno s pozitivnimi eko-faktorji ustvarjamo vsi prisotni na srečanju biodanze. Skupina biodanze postane matrica, ki poraja spremembe.
Izraz življenjske sile v telesu
Izkušnje našega življenja so v različnih oblikah vtisnjene v naša telesa. Mnogotera izkušnja lahko omejuje moje osebno izražanje in razvoj gibov, kar vpliva na vsakodnevno vitalno izražanje. Predvsem neprijetne izkušnje lahko pomembno vplivajo na način zaznavanja samega življenja.
Razširitev zavesti je možna tudi preko telesa
Lahko rečemo, da ne zasedemo vsega prostora, ki ga naše telo zmore. Ta odnos se kaže nezavedno in se skozi čas vzdržuje iz različnih razlogov (strah pred izražanjem, sram, sramežljivost, nezaupanje, stres) ter vpliva tudi na ton in glasnost našega glasu in sam izraz življenja, ki ga živimo.
Obstaja notranja sila, ki nas kliče, da v celoti izrazimo svoj jaz in identiteto, ki obstaja v vsaki celici našega telesa.

S celovitimi gibi in prisotnostjo v glasbi, povezani v sebi in z okoljem utelešamo naše bitje. Iz vseh smeri tako od znotraj navzven tako od zunaj navznoter. Premikamo se proti integraciji in kanaliziramo prisotnost življenja v sebi.
Pridruži se potovanju.
Vodi: Nataša Kern
redna srečanja, delavnice biodanze vodi od leta 2006. Specializacije in razširitve: biodanza z glino, biodanza z otroki in mladostniki, identiteta in 4 elementi, biodanza v naravi, Projekt Minotaver, Biodanza in neošamanizem
Ps: naslednja sobotna delavnica bo 25. novembra, ki bo doživljajsko nadaljevanje oktobrske.

Urnik: 10:00 – 17:00 (pavza za počitek in kosilo)
Prispevek: 60 evrov za prijave do 10. oktobra, kasneje 80 evrov
PRIJAVA: Prijava velja na datum, ko je izpolnjen obrazec in vplačana akontacija 30 evrov na Zavod Ars Sensus. Podatki za vplačilo so na obrazcu – POVEZAVA NA OBRAZEC.
info: biodanza@biodanza.si, 041 982 881 – Nataša

foto: Martina Stipan, Saturn Dance
delavnica biodanze

tedenska biodanza na Pašmanu
2020-06-26 - 2020-07-03 | Harmony program – otok Pašman, Kraj, otok Pašman, Kraj, Hrvaška
Z doživljanjem čutečega bivanja odpiramo poti ekstaze.
seminar biodanze na otoku Pašmanu v okviru Harmony programa v terminu 26. junija do 3. julija 2020
Ritem našega planeta, ujet v trenutku popotovanja v tem delu vesolja, stalno utripa tudi v nas. V življenju nas žene v gibanje, v raziskovanje in včasih tudi v obmirovanje.
Tudi ljudje smo del življenjskih procesov porajanja in prehajanja.
nasmehi biodanze
Ko se v sedanjosti zavemo obstoja in globoke povezanosti in prepletenosti z vsem, sledi lahko le še ekstaza. Esktaza, ki je naša biološka pravica in naša potreba. Doživimo jo v stiku popolne prisotnosti tukaj, z vsem kar obstaja. Občutimo sestrstvo in bratstvo s svojimi ljubečimi so-prinašalci življenja. Vsa narava prepeva, glasno ali šepetaje ter občuti to prelivanje življenja od ene k drugi obliki.
Z biodanzo bomo teh 6 dni prebujali občutek domačnosti, odpirali želje in telesa po vzpostavljanju stika.
spodbude biodanza za izražanje
Znotraj in zunaj sebe.
Počasno približevanje, mehčanje naših okvirov in zunanjih podob, ki omejujejo, ter stapljanje v ekstazo nam bo omogočalo ustvarjanje prostora, kjer se resnično srečamo in enostavno smo. Brezsramno, kot je narava sama, slečena preoblek. Z jasnim pogledom, prenovljeni skozi ekstazo in z nasmeškom na obrazu ponovno vstopamo v ta živi in spreminjajoči se svet.

Dobrodošli na sproščenem vzdušnju poletnega programa Harmony.
seminar vodi Nataša Kern
vaditeljica biodanze Nataša Kern
navdušenka nad življenjem, vaditeljica, učiteljica tutor in učiteljica didaktike pri biodanzi (Slovenija), vodja Šole biodanze v Sloveniji, organizatorka festivala biodanze v Sloveniji. Redna srečanja in tematske delavnice biodanze vodi tako v Sloveniji kot tujini od leta 2005.

dvorana Palma za naša doživljanja
še zavesljaj do poletne biodanze

Cenik in prijave za ta tedenski program najdete na Harmony program – rezervacije.
Lahko spite v kampu – šotor ali hišica ali v sobah za eno ali več oseb. Po izbiri.
Za vse informacije glede cene, prijave in rezervacije seminarjev na poletnem Harmony programu, kontaktirajte Urško Leban na
harmony.slovenija@gmail.com
+386 (0) 40 38 1 1 60 ( v popoldanskem času od 15h – 18h)

biti prisoten tukaj in zdaj – s teboj
